Document ID: /roh_data/filtered/Billingualer_Corpus_interleaved-de-rm.jsonl.gz/1194

This is a text translated from German to Rumantsch Grischun.
Kommission verabschiedet Vorlage Gehälter und berufliche Vorsorge von Magistratspersonen

Die grossrätliche Kommission für Staatspolitik und Strategie hat die Botschaft der Regierung zum Erlass eines Gesetzes über die Gehälter und die berufliche Vorsorge der Mitglieder der kantonalen Gerichte und Erlass eines Gesetzes über die Gehälter und die berufliche Vorsorge der Mitglieder der Regierung behandelt. Die Kommission, welche unter dem Vorsitz von Ueli Bleiker steht, beantragt dem Grossen Rat einstimmig auf die Vorlage einzutreten. An der Sitzung anwesend war auch Regierungsrätin Eveline Widmer-Schlumpf.

Anlass dieser Vorlage war einerseits die Überführung der bisherigen Verordnungen in die von der Kantonsverfassung vorgeschriebene Gesetzesform und andererseits der ausgewiesene Handlungsbedarf bei der Anpassung der beruflichen Vorsorge der Magistratspersonen (Richterinnen und Richter sowie Mitglieder der Regierung) an die heutigen Anforderungen und Verhältnissen.

Die Kommission folgte praktisch in allen Teilen den Anträgen der Regierung. Bei Artikel 5 des Gesetzes über die Gehälter und die berufliche Vorsorge der Mitglieder der kantonalen Gerichte will eine Kommissionsminderheit das vom Kanton zu übernehmende Sparguthaben im Zeitpunkt der Alterspensionierung auf 60 Prozent erhöhen. Demgegenüber folgt die Kommissionsmehrheit der Botschaft und will die Erhöhung bei 25 Prozent belassen.

Die Kommission verabschiedete die Botschaft der Regierung schliesslich zuhanden des Grossen Rates, der sich dieser Angelegenheit in der Oktobersession annehmen wird.

Gremium: Kommission für Staatspolitik und Strategie

Quelle: dt Kommission für Staatspolitik und Strategie

Data: 11.10.2006

La cumissiun deliberescha il project davart ils salaris e davart la prevenziun professiunala da magistratas e da magistrats

La cumissiun per politica da stadi e strategia dal cussegl grond ha tractà la missiva da la regenza tar il relasch d'ina "lescha davart ils salaris e davart la prevenziun professiunala da las commembras e dals commembers da las dretgiras chantunalas" e tar il relasch d'ina "lescha davart ils salaris e davart la prevenziun professiunala da las commembras e dals commembers da la regenza". La cumissiun che stat sut il presidi dad Ueli Bleiker propona unanimamain al cussegl grond d'entrar en il project. Er la cussegliera guvernativa Eveline Widmer-Schlumpf è stada preschenta a quella sesida.

Il motiv da quest project è sta d'ina vart da transferir las ordinaziuns vertentas en ina lescha sco ch'i vegn pretendì da la constituziun chantunala, e da l'autra vart il basegn d'agir cumprovà en cas da l'adattaziun da la prevenziun professiunala da las magistratas e dals magistrats (derschadras e derschaders sco er commembras e commembers da la regenza) a las pretensiuns ed a las relaziuns actualas.

La cumissiun è suandada las propostas da la regenza en praticamain tut ils puncts. Tar l'artitgel 5 da la lescha davart ils salaris e davart la prevenziun professiunala da las commembras e dals commembers da las dretgiras chantunalas vul ina minoritad da la cumissiun augmentar ils dabuns da spargn - ch'il chantun sto surpigliar il mument dal pensiunament - sin 60 pertschient. La maioritad da la cumissiun percunter suonda la missiva e vul laschar l'augment tar 25 pertschient.

La fin finala ha la cumissiun deliberà la missiva da la regenza per mauns dal cussegl grond che vegn a s'occupar da questa fatschenta en la sessiun d'october.

Gremi: cumissiun per politica da stadi e strategia

Funtauna: rg cumissiun per politica da stadi e strategia

Data: 11.10.2006